Aarno Raninen
Aarno Erik Raninen (27. huhtikuuta 1944 Kuhmoinen – 3. syyskuuta 2014 Tuusula) oli suomalainen kapellimestari, säveltäjä, sovittaja, laulaja ja kosketinsoittaja. Hän aloitti uransa keikkamuusikkona jo 14-vuotiaana. Raninen keikkaili mm. Onni Gideonin yhtyeessä sekä Smokings-yhtyeessä.
Tauno Krossi
Tauno Mikael Krossi (4. lokakuuta 1925 – 27. tammikuuta 1979) oli laihialainen kaksirivisen harmonikan ja huuliharpunsoittaja. Hänestä tuli 1970-luvulla kansanmusiikin nousukauden eräs suosituimmista pelimanneista ja useiden nuorempien kaksirivisen soittajien esikuva ja opettaja. Hänen oppilaanaan oli muiden muassa Jaana Rinta-Ruona.